b'\n_START_ARTICLE_\nM\xc3\xa5r (innsj\xc3\xb8)\n_START_SECTION_\nRegulering\n_START_PARAGRAPH_\nSj\xc3\xb8en ble regulert som magasin for kraftverkene lenger ned i Skiensvassdraget allerede i 1917, og er dermed et av v\xc3\xa5re eldre magasiner. Fram til 1959 var tillatt reguleringsh\xc3\xb8yde ca. 8 meter. Senere har man tillatt ytterligere senking av laveste regulerte vannstand (LRV), slik at total reguleringsh\xc3\xb8yde n\xc3\xa5 er 21,28 meter. Stegaros kraftverk, som utnytter fallet fra M\xc3\xa5r til Kalhovdmagasinet og er bygget i tilknytning til den eksisterende tappetunnelen, ble satt i drift i 2002.'